CELEX: 62012CN0369
Language: fi
Date: 2012-08-02 00:00:00
Title: Asia C-369/12: Ennakkoratkaisupyyntö, jonka Curtea de Apel Brașov (Romania) on esittänyt 2.8.2012 — Corpul Național al Polițiștilor — Biroul Executiv Central, joka edustaa Chițea Constantinia ym. v. Ministerul Administrației și Internelor, Inspectoratul General al Poliției Române ja Inspectoratul de Poliție al Județului Brașov

10.11.2012   
            
            
               FI
            
            
               Euroopan unionin virallinen lehti
            
            
               C 343/5
            
         Ennakkoratkaisupyyntö, jonka Curtea de Apel Brașov (Romania) on esittänyt 2.8.2012 — Corpul Național al Polițiștilor — Biroul Executiv Central, joka edustaa Chițea Constantinia ym. v. Ministerul Administrației și Internelor, Inspectoratul General al Poliției Române ja Inspectoratul de Poliție al Județului Brașov
   (Asia C-369/12)
   2012/C 343/04
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Curtea de Apel Brașov
   
      Pääasian asianosaiset
   
   
      Kantajat: Biroul Executiv Central, joka edustaa Chițea Constantinia ym.
   
      Vastaajat: Ministerul Administrației și Internelor, Inspectoratul General al Poliției Române ja Inspectoratul de Poliție al Județului Brașov
   
      Ennakkoratkaisukysymykset
   
   
               1)
            
            
               Onko Euroopan unionin perusoikeuskirjan 51 artiklan ensimmäisen kohdan toista virkettä yhdessä 20 artiklan kanssa tulkittava siten, että työntekijöillä, joiden palkat maksetaan julkisista varoista, on samat oikeudet kuin julkisessa omistuksessa olevien tai julkisilla varoilla tuettavien siviiliyhtiöiden työntekijöillä?
            
         
               2)
            
            
               Onko Euroopan unionin perusoikeuskirjan 51 artiklan ensimmäisen kohdan toista virkettä yhdessä 21 artiklan 1 kohdan kanssa tulkittava siten, että ne ovat esteenä syrjivälle kohtelulle työntekijöiden, joiden palkat maksetaan julkisista varoista ja toisaalta julkisessa omistuksessa olevien tai julkisilla varoilla tuettavien siviiliyhtiöiden työntekijöiden välillä?
            
         
               3)
            
            
               Onko Euroopan unionin perusoikeuskirjan 17 artiklan 1 kohdan toiseen virkkeeseen sisältyvää ilmaisua ”hänen omaisuuttaan” tulkittava siten, että se sisältää myös palkkaoikeudet?
            
         
               4)
            
            
               Onko Euroopan unionin perusoikeuskirjan 17 artiklan 1 kohdan toiseen virkkeeseen sisältyvää ”yleisen edun” käsitettä tulkittava siten, että se sillä tarkoitetaan ”talouskriisiä”?
            
         
               5)
            
            
               Onko Euroopan unionin perusoikeuskirjan 17 artiklan 1 kohdan kolmanteen virkkeeseen sisältyvää ilmaisua ”omaisuuden käyttö — siinä määrin kuin se on yleisen edun mukaan välttämätöntä” tulkittava siten, että se sillä tarkoitetaan ”julkisen alan työntekijöiden palkkojen alentamista 25 prosentilla”.
            
         
               6)
            
            
               Jos Romanian valtio alentaa työntekijöiden, joiden palkat maksetaan julkisista varoista, palkkoja 25 prosentilla ja vetoaa talouskriisiin sekä tarpeeseen tasapainottaa valtion talous, onko Euroopan unionin perusoikeuskirjan 17 artiklan 1 kohdan toista virkettä tulkittava siten, että Romanian valtion on suoritettava kyseiselle henkilöstölle kohtuullisessa ajassa oikeudenmukainen korvaus näille aiheutuneesta menetyksestä?